കേന്ദ്ര സർക്കാർ നിയോഗിച്ച സെർച്ച് ആന്റ് സെലക്ഷൻ കമ്മിറ്റിയുടെ ശുപാർശ അനുസരിച്ചായിരിക്കും നിയമനം . സ്വകാര്യ സ്ഥാപനങ്ങളിലെ ഉദ്ദ്യോഗസ്ഥർക്കും സിവിൽ സർവ്വീസുകാർക്കും അപേക്ഷിക്കാമെന്ന് ധനകാര്യ മന്ത്രാലയം തിങ്കളാഴ്ച പുറത്തിറക്കിയ ഉത്തരവിൽ പറയുന്നു . അഞ്ച് വർഷത്തേക്കോ അല്ലെങ്കിൽ 65 വയസ് പൂർത്തിയാകുന്നത് വരെയോ ആയിരിക്കും നിയമനം . ഒക്ടോബർ ആദ്യവാരം വരെ അപേക്ഷ സമർപ്പികാനാവും . സർക്കാർ അംഗീകരിച്ച ഏഴാം ശമ്പള കമ്മീഷൻ റിപ്പോർട്ട് പ്രകാരം 4.5 ലക്ഷം രൂപയാണ് ചെയർമാന്റെ പ്രതിമാസ ശമ്പളം . നിശ്ചിത യോഗ്യതയുള്ള ആർക്കും അപേക്ഷിക്കാമെങ്കിലും യോഗ്യരായ മറ്റ് വ്യക്തികളെ അപേക്ഷയില്ലാതെ തന്നെ തെരഞ്ഞെടുക്കാനും സെർച്ച് കം സെലക്ഷൻ കമ്മിറ്റിക്ക് അധികാരമുണ്ടാകും . എസ് ഉദ്ദ്യോഗസ്ഥനായ യു . കെ സിൻഹ 2011 , ഫെബ്രുവരി 18നാണ് സെബി ചെയർമാനായി നിയമിതനായത് . ആദ്യം മൂന്ന് വർഷത്തേക്ക് നിയമിച്ച അദ്ദേഹത്തിന് പിന്നീട് രണ്ട് വർഷത്തേക്കുകൂടി നീട്ടി നൽകി . കഴിഞ്ഞ ഫെബ്രുവരിയിൽ കാലാവധി അവസാനിച്ചെങ്കിലും ഒരു വർഷം കൂടി സർക്കാർ പിന്നെയും നീട്ടി നൽകുകയായിരുന്നു . കഴിഞ്ഞ ജൂലൈയിലും പുതിയ ചെയർമാനെ കണ്ടെത്താനുള്ള നീക്കം കേന്ദ്ര സർക്കാർ നടത്തിയിരുന്നു . ഐ ചെയർമാൻ അരുന്ധതി ഭട്ടാചാര്യ , രാഷ്ട്രപതിയുടെ അഡീഷണൽ സെക്രട്ടറി തോമസ് മാത്യു , എഫ് . എം . സി മുൻചെയർമാൻ രമേശ് അഭിഷേക് , സെബിയുടെ മുഴുവൻ സമയ അംഗമായിരുന്ന രാജീവ് കുമാർ അഗർവാൾ , കോമ്പറ്റീഷൻ കമ്മീഷൻ അംഗം എം . എസ് സാഹു എന്നിവരാണ് അന്ന് ചുരുക്കപ്പട്ടികയിൽ ഇടംപിടിച്ചത് . എന്നാൽ തൽകാലം ആരെയും നിയമിക്കേണ്ടെന്ന് തീരുമാനിച്ച കേന്ദ്രസർക്കാർ നിലവിലുള്ള ചെയർമാന് ഒരു വർഷം കൂടി കാലാവധി നീട്ടിനൽകുകയായിരുന്നു .